Temeljem članka 129. stavka 2. Zakon o komunalnom gospodarstvu („Narodne novine“, broj 68/18) i članka 30. Statuta Grada Vodica („Službeni glasnik Grada Vodica“, broj 02/18 i 03/18) Gradsko vijeće Grada Vodica na \_\_. sjednici, od \_\_\_\_\_\_\_\_\_2018. godine, donosi

**ODLUKU O VRIJEDNOSTI BODA KOMUNALNE NAKNADE**

Članak 1.

Ovom Odlukom utvrđuje se vrijednost boda komunalne naknade (B) kao jednog od elemenata za utvrđivanje komunalne naknade na području Grada Vodica.

Članak 2.

Vrijednost boda za izračun komunalne naknade određuje se u visini od 0,55 kuna po četvornome metru (m2) korisne površine nekretnine.

Na dan stupanja na snagu ove Odluke prestaje važiti članak 17. Odluke o komunalnoj naknadi („Službeni vjesnik Šibensko-kninske županije“, broj 15/11, 05/12, 12/12, 05/14, 10/14, 01/15 i „Službeni glasnik Grada Vodica“, broj 05/15 i 02/18).

Članak 2.

Ova odluka stupa na snagu 01. siječnja 2019. godine i objavit će se u Službenom glasniku Grada Vodica.

KLASA: \_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_

Vodice, \_\_. \_\_\_\_\_\_\_\_ 2018. godine

**GRADSKO VIJEĆE GRADA VODICA**

**PREDSJEDNIK**

**Marin Mikšić**

**OBRAZLOŽENJE**

***Predloženom Odlukom ne mijenja se vrijednost boda za izračun komunalne naknade koji je utvrđen trenutno važećom Odlukom o komunalnoj naknadi (SVŠKŽ 15/11, 05/12, 12/12, 05/14, 10/14, 01/15, SGGV 05/15, SGGV 02/18).***

**Zakon o komunalnom gospodarstvu (NN 68/18 na snazi od 04.08.2018.)**

**Dana 04.08.2018. godine stupio je na snagu novi Zakon o komunalnom gospodarstvu ("Narodne novine", broj 68/18 - u nastavku ZKG).**

Slijedom odredbi ZKG-u jedinice lokalne samouprave u obvezi su donijeti nove odluke u skladu i rokovima propisanim Zakonom.

**U prijelaznim i završnim odredbama, člankom 129. ZKG-u propisano je:**

*" (1) Programi gradnje objekata i uređaja komunalne infrastrukture, programi održavanja komunalne infrastrukture i odluke o vrijednosti boda komunalne naknade (B) doneseni do stupanja na snagu ovoga Zakona važe do isteka kalendarske godine za koju su doneseni.*

*(2) Jedinice lokalne samouprave donijet će program građenja komunalne infrastrukture iz članka 68. stavka 1. ovoga Zakona, program održavanja komunalne infrastrukture iz članka 72. stavka 1. ovoga Zakona i odluku o vrijednosti boda komunalne naknade (B) iz članka 98. stavka 1. ovoga Zakona, najkasnije 30 dana prije dana isteka kalendarske godine za koju su doneseni programi odnosno odluke iz stavka 1. ovoga članka.*

*(3) Nakon isteka kalendarske godine za koju su doneseni programi održavanja komunalne infrastrukture i odluke o vrijednosti boda komunalne naknade (B) iz stavka 1. ovoga stavka rješenje o komunalnoj naknadi može se donijeti samo u skladu s odlukom o komunalnoj naknadi i odlukom o vrijednosti boda komunalne naknade (B) donesenim na temelju ovoga Zakona."*

Nakon procjene troškova održavanja komunalne infrastrukture, uz uzimanje u obzir i drugih predvidivih i raspoloživih izvora financiranja održavanja komunalne infrastrukture stručne službe Upravnog odjela za financije i javne prihode i Upravnog odjela za komunalno-vodni sustav, zaštitu okoliša i graditeljstvo, **utvrdile su da vrijednost boda komunalne naknade u odnosu na sada važeću vrijednost boda (0,55 kn/m² mjesečno) može ostati ista.**

U skladu s člankom 99. ZKG-u pripremljen je Nacrt odluke o određivanju vrijednosti boda komunalne naknade (B).